Staðgengill sendiherra , Sveinn K. Einarsson og viðskiptafulltrúi sendiráðsins , Pétur Yang Li , sátu mánudaginn 13. janúar sl. viðskiptaþing tileinkað netverslun sem fram fór í Peking . Viðburðurinn var skipulagður af viðskiptaráðuneyti Kína og var sóttur af helstu fyrirtækjum á kínverskum markaði á sviði rafrænna viðskipta . Á fundinum gafst fulltrúum sendiráðsins tækifæri til að ræða samstarf Íslands og Kína á sviði netviðskipta og kynna íslenskar útflutningsafurðir fyrir kínverskum netsölufyrirtækjum . Vöruútflutningur Íslands til Kína hefur ríflega þrefaldast frá því fríverslunarsamningur ríkjanna tók gildi árið 2014 . Í heimsókn sinni til Kína árið 2018 undirritaði Guðlaugur Þór Þórðarson utanríkisráðherra ennfremur samkomulag um sérstakan samstarfsvettvang ríkjanna á sviði netviðskipta . Íslensk fyrirtæki hafa í vaxandi mæli opnað verslanir á kínverskum netsölusíðum og selt vörur sínar beint til kínverskra neytenda auk þess sem sífellt fleiri íslenskir neytendur panta vörur frá kínverskum söluaðilum í gegnum netið . Allt stefnir í að vægi verslunar í gegnum netið mun aukast enn frekar í viðskiptasamstarfi Íslands og Kína þegar fram líða stundir og er eitt af forgangsverkefnum sendiráðsins í Peking að tryggja íslenskum söluaðilum áframhaldandi greiðan aðgang að kínverskum netsölumarkaði .